Diari Oficial de la Generalitat Valenciana


Sumari del DOGV 9759, del 04-01-2024 (2023/12097)

RESOLUCIÓ de 20 de desembre de 2023, del Protectorat de Fundacions de la Generalitat, per la qual es fa públic l'extracte d'una resolució de la Secretaria Autonòmica de Justícia, relativa a la inscripció en el Registre de Fundacions de la Comunitat Valenciana d'una nova entitat.
---------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9759

Data del DOGV
:   04-01-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/12004


Data del document
:   20-12-2023

Organisme emissor
:   Conselleria de Justícia i Interior

Tipus de document
:   Resolució

Descriptors 

:   * Conselleria de Justícia i Interior

RESOLUCIÓ de 20 de desembre de 2023, del Protectorat de Fundacions de la Generalitat, per la qual es fa públic l'extracte d'una resolució de la Secretaria Autonòmica de Justícia, relativa a la inscripció en el Registre de Fundacions de la Comunitat Valenciana d'una nova entitat. [2023/12273]  
La Secretaria Autonòmica de Justícia ha dictat la resolució següent:  
  
  
- Resolució de 16 de novembre de 2023, del secretari autonòmic de Justícia, per la qual es va acordar inscriure en el Registre de Fundacions de la Comunitat Valenciana l'entitat denominada Fundació In de la Comunitat Valenciana, amb el número 262A, classificada de caràcter social (60) i mediambiental (50). El domicili de la Fundació queda establit a la plaça de Santa María de la Cabeza, núm. 3, 03096 Villena (Alacant).  
  
Finalitats i activitats:  
«La Fundació té per objecte complir l'interés general de la població i integrar, promoure, desenvolupar i divulgar activitats relacionades amb la salut i el benestar, inclusió social, igualtat, ocupació, joventut, medi ambient.  
Correspon al Patronat de la Fundació determinar la manera en què s'hauran de complir les finalitats enumerades en este article.  
El desenvolupament de l'objecte de la Fundació s'efectuarà a través d'alguna de les formes següents d'actuació:  
- Promoure el desenvolupament i gestió de programes, servicis i centres relacionats amb el sector de la dependència, joventut, persones amb discapacitat i inclusió social.  
- Realitzar programes de prevenció, promoció, educació, formació i informació per a evitar situacions de dependència i desigualtat i exclusió social.  
- Secundar, impulsar i desenvolupar accions per a l'accés, manteniment i promoció en l'ocupació de les persones amb discapacitat, joves i col·lectius en risc i/o exclusió social.  
- Conscienciar i sensibilitzar la societat sobre el dret de les persones amb discapacitat, joves i col·lectius en risc i/o exclusió social a desenvolupar un projecte de vida en igualtat de condicions que la resta de la ciutadania.  
- Realitzar accions de promoció d'oci, temps lliure i vida saludable a través de l'esport.  
- Reconéixer i fer visible la injustícia i les desigualtats socials, difondre-les i lluitar contra les seues conseqüències; promoure solucions i resoldre les situacions de necessitat humana: assistencials, formatives, laborals, socials, sanitàries, educatives, econòmiques i tecnològiques i, en general, totes aquelles que puguen millorar la qualitat de vida de les persones amb discapacitat, dependència, vulnerabilitat, pobresa, exclusió social, tracta i sotmeses a violència.  
- Col·laborar amb les administracions, institucions públiques i privades i amb el teixit associatiu que tinguen per objectiu el desenvolupament del benestar i la solució de problemes socials, especialment en favor de la igualtat d'oportunitats, de la diversitat, de la inclusió social, de la prevenció i l'assistència.  
- Promoure i secundar tot tipus d'iniciatives conduents a la creació i consolidació d'empreses creades per a la inserció en el món laboral de col·lectius amb greus dificultats d'accés a l'ocupació.  
- Promoure i realitzar tota classe d'activitats, servicis i iniciatives que afavorisquen la promoció, la col·laboració i el treball en xarxa d'empreses d'inserció, centres especials d'ocupació i empreses d'economia social en general.  
- Promoure la divulgació i el reconeixement social de les empreses d'economia social i, en particular, centres especials d'ocupació, empreses d'inserció, així com aconseguir l'adhesió i col·laboració del teixit social de la nostra comunitat.  
- Desenvolupar programes d'educació i comunicació ambiental dirigits a tots els sectors productius i de servicis.  
- Promocionar i desenvolupar el compromís social i mediambiental de les empreses i organismes públics.  
- Col·laborar en l'ordenació i conservació del territori; en la conservació de la naturalesa dins i fora dels espais naturals protegits; en la protecció del paisatge i els processos i elements que contribuïxen a la seua funcionalitat; en el foment d'actuacions encaminades a resoldre problemes de degradació urbana i el desenvolupament harmònic del medi ambient a les ciutats, i en la conservació i l'aprofitament sostenible dels recursos naturals.  
- Organitzar i realitzar activitats formatives, jornades i seminaris relacionats amb el medi ambient, joventut, integració laboral, dependència i discapacitat.  
- Conscienciar sobre la rellevància de la responsabilitat social empresarial, com a mecanisme que tinga un efecte positiu en la societat.  
- Ajudar i fer costat a crear un clima favorable al desenvolupament i la promoció de l'acció social i la filantropia en la societat, incloent-hi la innovació social  
- Fomentar la responsabilitat social en la ciutadania, el teixit empresarial i l'Administració pública.  
- Crear aliances i xarxes amb altres entitats d'àmbit nacional o internacional, dirigides a l'intercanvi d'informació, coneixement i, en general, al compliment de les finalitats d'estos estatuts.  
- Qualsevol altra activitat que desemboque en una major justícia social i mediambiental.  
- La investigació i el foment dels mitjans que contribuïsquen a millorar la formació laboral, professional, empresarial, la qualitat de vida i el medi ambient.  
- Incidir i promoure la igualtat d'oportunitats entre dones i homes. Afavorir la participació de les dones en la vida política, econòmica, cultural i social, i incidir, especialment, en accions que contribuïsquen a la integració de la dona en la societat a causa de la seua doble condició de discriminació per ser dona i col·lectiu vulnerable.  
Activitats:  
- Servicis d'atenció a la dependència.  
- Servicis d'atenció a col·lectius d'exclusió social.  
- Servicis de prevenció, protecció, atenció i integració laboral de joves.  
- Oci i temps lliure.  
- Esport i vida saludable.  
- Activitats socioculturals.  
- Integració laboral i ocupació amb suport.  
- Economia circular.  
- Sensibilització i innovació mediambiental.  
- Formació.  
- Sensibilització i prevenció.  
- Treball en xarxa.»  
  
Beneficiaris:  
«Seran potencials beneficiaris de la Fundació els grups específics següents:  
Persones amb reconeixement de situació de dependència.  
Persones vulnerables i en risc d'exclusió social.  
Persones amb discapacitat.  
Població en general.  
La Fundació atorgarà amb criteris d'imparcialitat, objectivitat i no discriminació els seus beneficis a les persones o entitats que tinguen les condicions expressades anteriorment i que considere el Patronat que són legítims creditors d'estos, d'acord amb les bases, normes o regles que establisca a este efecte.  
No podrà ningú al·legar davant de la Fundació dret preferent a gaudir dels seus beneficis, ni imposar la seua atribució a una persona o a una entitat determinada.»  
  
La qual cosa es fa pública en compliment del que es disposa en l'article 29.h) de la Llei 8/1998, de 9 de desembre, de la Generalitat Valenciana, de fundacions de la Comunitat Valenciana, modificada per la Llei 9/2008, de 3 de juliol de 2008, que establix com a funció específica del Protectorat «donar publicitat a l'existència i activitats de les fundacions», així com per apreciar-se la concurrència d'interés públic en el seu coneixement general.  
  
València, 20 de desembre de 2023. La consellera de Justícia i Interior, p. d. (R 02.08.2019; DOGV 8606, de 05.08.2019), el secretari autonòmic de Justícia: Eduardo Luis Ruiz Navarro.